ອົງການອະນາໄມໂລກ ກ່າວວ່າ ການເສຍຊີວິດ ຍ້ອນໂຄວິດ-19 ຈະເພີ້ມຂຶ້ນ ໃນເດືອນ ຕຸລາ ແລະພະຈິກນີ້
ທ່່ານແຮນສ໌ ກລຸກ ຜູ້ຮັບຜິດຊອບກ່ຽວກັບຢູໂຣບກ່າວວ່າ “ມັນຈະມີຄວາມຮ້າຍແຮງເພີ້ມຂຶ້ນ ໃນເດືອນຕຸລາ ແລະພະຈິກ ເຮົາຈະເຫັນຈຳນວນການເສຍຊີວິດ ເພີ້ມຂຶ້ນ.” ຍ້ອນໂຄວິດ-19.
ຫົວໜ້າອົງການອະນາໄມໂລກ ຫຼື WHO ຮັບຜິດຊອບກ່ຽວກັບຢູໂຣບກ່າວວ່າ ອົງການ ຂອງທ່ານຄາດວ່າ ຈຳນວນການເສຍຊີວິດຈາກໂຄວິດ-19 ຈະເພີ້ມຂຶ້ນ ໃນເດືອນຕຸລາ ແລະພະຈິກ ຈະມາເຖິງນີ້ ໃນການໃຫ້ສຳພາດກັບອົງການຂ່າວ AFP ໃນວັນຈັນວານນີ້ ທ່່ານແຮນສ໌ ກລຸກ ກ່າວວ່າ “ມັນຈະມີຄວາມຮ້າຍແຮງເພີ້ມຂຶ້ນ ໃນເດືອນຕຸລາ ແລະພະຈິກ ເຮົາຈະເຫັນຈຳນວນການ ເສຍຊີວິດເພີ້ມຂຶ້ນ ” ທ່ານກລຸກ ຍັງເຕືອນວ່າ ວັກຊິນຈະບໍ່ເຮັດໃຫ້ການແຜ່ລະບາດສິ້ນສຸດລົງ “ຂ້າພະເຈົ້າ ໄດ້ຍິນຢູ່ຕະຫຼອດວ່າ ວັກຊີນຈະເປັນທີ່ສິ້ນສຸດສຳລັບການລະບາດ ແນ່ ນອນບໍ່ແມ່ນ” ນັ້ນຄືຄຳເວົ້າຂອງທ່ານທີ່ໄດ້ກ່າວໄປ ທ່ານກ່າວວ່າ “ພວກເຮົາຍັງບໍ່ຮູ້ເທື່ອວ່່າ ຢາວັກຊີນຈະຊ່ວຍບັນດາກຸ່ມປະຊາຊົນໄດ້ທັງ ໝົດຫລືບໍ່ ບັດນີ້ພວກເຮົາກຳລັງມອງເຫັນຮ່ອງຮອຍຈຳນວນນຶ່ງວ່າ ຢາ ວັກຊິນອາດ ຊ່ວຍກຸ່ມນຶ່ງແລະບໍ່ຊ່ວຍອີກກຸ່ມນຶ່ງ ແລະດ້ວຍເຫດດັ່ງນັ້ນ ພວກ ເຮົາຕ້ອງໄດ້ສັ່ງຢາວັກ ຊີນທີ່ແຕກຕ່າງກັນຫຼືບໍ່ ມັນຈະເປັນການວາງແຜນທີ່ຫຍຸ້ງຍາກຫຼາຍ ” ທ່ານກລຸກ ກ່າວວ່າ ການສິ້ນສຸດຂອງການແຜ່ລະບາດຈະແມ່ນ “ເວລາທີ່ພວກເຮົາໃນ ນາມປະຊາຄົມຈະພາກັນຮຽນຮູ້ວ່າຈະຢູ່ກັບການແຜ່ລະບາດແບບໃດ ” ປັດຈຸບັນນີ້ມີຢູ່ກວ່າ 29 ລ້ານກໍລະນີ ໂຄວິດ-19 ຢູ່ໃນທົ່ວໂລກ ແລະຫຼາຍກວ່າ 924,000 ຄົນໄດ້ເສຍຊີວິດຍ້ອນໄວຣັສນີ້ ອີງຕາມສະຖິຕິຂອງຈອນ ຮັອບກິນສ໌ ໃນຕອນເຊົ້າວັນຈັນວານນີ້ ໃນວັນອາທິດທີ່ຜ່ານມາ ອົງການ WHO ໄດ້ລາຍ ງານໃຫ້ຊາບ ການຕິດເຊື້ອໃນມື້ດຽວແບບບໍ່ມີມາກ່ອນເຖິງ 307 930 ກໍລະນີ